Rodalies de Catalunya

Rodalies de Catalunya (antigamente Rodalies Barcelona) é unha marca comercial utilizada pola Generalitat de Cataluña e Renfe Operadora para servizos ferroviarios de proximidades (rodalies en catalán) traspasados polo Ministerio de Fomento de España á Generalitat a partir do 1 de xaneiro de 2010 e os servizos ferroviarios de rexionais traspasados o 1 de xaneiro de 2011.

Os servizos de proximidades son operados por Renfe Operadora e circulan pola rede ferroviaria de largo ibérico de Adif, a través das liñas da rexión metropolitana de Barcelona.

Actualmente a rede conta con seis liñas de rexionais non integradas na rede de transporte público e sete liñas de proximidades integradas no sistema tarifario de seis zonas creado pola Autoritat del Transport Metropolità (ATM Àrea de Barcelona) que inclúe tamén autobuses, tranvía e trens de proximidades do Ámbito metropolitano de Barcelona e comarcas limítrofes.

 Historia 
 Incidencias 
Durante o último trimestre de 2007 a rede de proximidades (rodalies) de Renfe Operadora, afectando tamén á de rexionais, sufriu unha serie de avarías e alteracións causadas ou empeoradas pola construción da liña de alta velocidade Madrid-Barcelona, que obrigaron a introducir a denominada "Devolución Xpress", que facilita a devolución de billetes aos viaxeiros que sufran atrasos de máis de quince minutos. Ademais, o Ministerio de Fomento prometeu aumentar os investimentos nas infraestruturas ferroviarias.

Principalmente os problemas incidiron na rede operada por Renfe Operadora e propiedade de Adif, pero de rebote tamén afectaron á liña Llobregat-Anoia de FGC. A rede de Renfe interrompeu durante 40 días algúns servizos, e os servizos de FGC durante dous meses.

 Traspaso á Generalitat 
miniatura|200px|Civia co novo logotipo
Coa aprobación da Estatuto de Autonomía de Cataluña de 2006 iniciáronse as conversacións entre a Generalitat de Cataluña e o Goberno de España sobre os traspasos de diferentes servizos de ferrocarrís que eran competencia do Estado e que a Generalitat reclama en virtude do artigo 169 do Estatuto: "a Generalitat ten competencia exclusiva sobre os transportes terrestres de viaxeiros e mercancías por estrada, ferrocarril e cable que transcorran integramente dentro do territorio de Cataluña". José Luis Rodríguez Zapatero, presidente do Goberno de España, comprometeuse a traspasar o servizo de proximidade de Renfe en xaneiro de 2008 e finalmente chegou dous anos máis tarde.

O 29 de decembro de 2009 pechouse o traspaso do servizo de proximidade de Renfe a Cataluña nunha Comisión Mixta de Transferencias Administración do Estado-Generalitat. O acordo recoñece á Generalitat como a autoridade ferroviaria de proximidades a partir da 1 de xaneiro de 2010. En canto ao contrato con Renfe, a finais de 2010, a Generalitat poderá asinar un novo contrato con Renfe Operadora ou ben buscar outra operadora.

Os servizos que se traspasaron son todas as liñas de proximidades Barcelona e os servizos da liña de Puigcerdà entre Vic, Puigcerdà e La Tor de Querol. En canto á infraestrutura o titular seguirá sendo Adif, é dicir o Estado. Co traspaso cambiouse a denominación Rodalies Barcelona pola de Rodalies de Catalunya.

Un ano máis tarde pechouse o acordo do traspaso dos rexionais, denominados por Renfe Media distancia, o 17 de novembro do 2010 nunha comisión mixta. Asumindo a xestión a 1 de xaneiro do 2011 e incorporándoos á marca Rodalies de Catalunya como servizos rexionais. Non se incluíron os servizos de rexionais de alta velocidade, Avant, nin os servizos entre comunidades autónomas como o de Valencia e Zaragoza.

 Servizos de proximidade de Barcelona 
A rede de proximidades (rodalies) está composta por sete servizos xestionados por Renfe Operadora. Enlaza cos servizos de proximidades de Ferrocarrils de la Generalitat de Catalunya en varias estacións.

miniatura|centre|600px|Rede de proximidades de Renfe e FGC

Servizos de proximidade Nome << >> Primeiro servizo Servizo actual Estacións Lonxitude (km) 25px|R1 Molins de Rei / L'Hospitalet de Llobregat Mataró / Calella / Blanes / Maçanet-Massanes 1848 1980 31 95'1 25px|R2 Castelldefels Granollers Centre 1854 1980 34 130,7 32px|R2 Nord Aeroport Sant Celoni / Maçanet-Massanes 32px|R2 Sud Sant Vicenç de Calders / Vilanova i la Geltrú Barcelona-Estació de França 25px|R3 L'Hospitalet de Llobregat La Garriga / Vic / Ripoll / Puigcerdà / La Tor de Querol 1875 1980 34 165,9 25px|R4 Sant Vicenç de Calders / Vilafranca del Penedès / MartorellManresa 1854 1980 39 143 25px|R7 Barcelona-Sant Andreu Arenal Cerdanyola Universitat 1982 2005 7 15 25px|R8 Martorell Granollers Centre 1982 2011 8 40

 Servizos de proximidade del Camp de Tarragona 
A rede de proximidades (rodalies) está composta por dous servizos xestionados por Renfe Operadora.

Serveis de rodalia del Camp de Tarragona Nome << >> Primeiro serveizo Estacións 25px|RT1 Reus Tarragona 2014 3 25px|RT2 Cambrils L'Arboç 2014 9

 Servizos de proximidade de Xirona 
A rede de proximidade (rodalia) está composta dun servizo xestionado por Renfe Operadora.

Servei de rodalia de Girona Nome << >> Primeiro serveizo Estacións 25px L'Hospitalet de Llobregat Figueres 2014 40

Servizos rexionais
A rede de rexionais está composta por seis servizos de Media Distancia, Catalunya Express, xestionados por Renfe Operadora.

 Nom << >> Primeiro servizo Estacións Lonxitude (km) Nome anterior 25px Barcelona-Sants Portbou 1854 28 172 Ca2 25px L'Hospitalet de Llobregat Lleida-Pirineus por Manresa 1855 38 176 Ca4b 25px Barcelona-Estació de França Lleida-Pirineus por Valls 1881 38 169 Ca4a 25px Barcelona-Estació de França Lleida-Pirineus por Tarragona e Reus 1881 31 169 Ca4a 25px Barcelona-Estació de França Riba-roja d'Ebre por Tarragona e Reus 1881 23 184 Ca2 25px Barcelona-Estació de França Tortosa / Ulldecona 1881 19 172 Ca1

 Notas 

 Véxase tamén 

 Ligazóns externas 
Sitio web oficial de Rodalies de Catalunya 
Sitio web de Renfe Operadora 

Categoría:Ferrocarril en Cataluña
Categoría:Proximidades Renfe
Categoría:Organismos da Generalitat de Cataluña